Kirkilų herbas

Kirkilų herbas – pagrindinis Kirkilų kaimo (Biržų rajonas) heraldinis atributas.

 Aprašas 

Raudoname skydo lauke sidabrinis žengiantis eržilas, virš jo nugaros auksinis kryžmagalis kryžius su iš sankryžos kampų įstrižai išeinančiomis liepsniškomis juostelėmis.

 Simbolika 

Kirkilų kaimas buvo pavadintas čia žemes įsigijusių Kirkilų vardu. Pavardės kilmę kalbininkas Jonas Jablonskis aiškino taip: pirmoji – tai, kas kirkia, rėkia, pavyzdžiui, vaikas, kuris rėkia, kirkia, bus kirkilas; antroji, labai retai naudojama reikšmė, – eržilas. Pastaroji reikšmė nulėmė pagrindinį herbo elementą.

 Istorija 

Mintis apie herbą kilo Kirkilų kaimo gyventojui Jonui Vanagui.Biržų rajono Kirkilų kaimas jau turi savo herbą. 2011-01-07, Lrytas.lt (tikrinta 2025-09-11). 2010 m. gruodžio 30 d. herbą dekretu Nr. 1K-570 patvirtino prezidentė Dalia Grybauskaitė. Tai vienas iš labai retų atvejų Lietuvoje, kai herbas suteikiamas gyvenvietei, neturinčiai nei miesto, nei miestelio ar seniūnijos centro teisių.

 Šaltiniai 

Herb
Kategorija:2010 m. patvirtinti Lietuvos gyvenviečių herbai
Kategorija:Biržų rajono savivaldybės gyvenviečių herbai
Kategorija:Lietuvos kaimų herbai